
 30.8.2011
 BG
 Официален вестник на Европейския съюз
 L 223/1
 РЕГЛАМЕНТ ЗА ИЗПЪЛНЕНИЕ (ЕС) No 865/2011 НА КОМИСИЯТА
 от 29 август 2011 година
 за изменение на Регламент (ЕС) No 57/2011 на Съвета по отношение на ограниченията на улова на мойва във водите на Гренландия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 57/2011 на Съвета от 18 януари 2011 г. за установяване на възможностите за риболов на определени рибни запаси и групи от рибни запаси за 2011 година, приложими във водите на ЕС и за корабите на ЕС в някои води извън ЕС (1), и по-специално член 5, параграф 3 от него,
 като има предвид, че:
 (1)
 Възможностите за риболов на мойва във водите на Гренландия от зони V и XIV на ICES през 2011 г. са временно предвидени в приложение IБ към Регламент (ЕС) No 57/2011. Съгласно член 5, параграф 3 от посочения регламент Комисията трябва да установи общия допустим улов (ОДУ) на мойва на базата на разпределението за Съюза, определено от Гренландия в съответствие със Спогодбата за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга (2), и протокола към нея (3) (наричан по-долу „протоколът“).
 (2)
 Възможностите за риболов на този запас произтичат от протокола, според който Съюзът получава 7,7 % от ОДУ на мойва във водите на Гренландия от зони V и XIV на ICES.
 (3)
 Комисията получи информация от властите на Гренландия, че ОДУ за този запас е бил определен на 732 000 тона и че Гренландия ще разпредели на Съюза 56 364 тона в съответствие с дела, предвиден съгласно протокола, като това количество трябва да бъде уловено от 20 юни 2011 г. до 30 април 2012 г.
 (4)
 С оглед на годишните консултации в областта на рибарството между Съюза и Норвегия за 2011 година и в частност, поетото от Съюза задължение да предостави на Норвегия допълнително количество от 7 965 тона мойва над обичайното, когато във водите на Гренландия отново има налична мойва, е целесъобразно това количество от възможностите за риболов на мойва на Съюза за риболовния сезон 2011/2012 г. да се прехвърли на Норвегия.
 (5)
 Поради това приложение IБ към Регламент (ЕС) No 57/2011 следва да бъде съответно изменено.
 (6)
 Съответният рибен запас се среща във водите на Гренландия предимно през юли и август. За да се осигури колкото е възможно по-скоро достъп на флота на Съюза до тази квота, настоящият регламент следва да влезе в сила веднага след неговото публикуване. Той следва да се прилага от 20 юни 2011 г. до 30 април 2012 г.,
 ПРИЕ НАСТОЯЩИЯ РЕГЛАМЕНТ:
 Член 1
 В приложение IБ към Регламент (ЕС) No 57/2011 текстът, засягащ вида „мойва“ във водите на Гренландия от зони V и XIV на ICES, се заменя със следното:
 „Вид
 :
 Мойва
 Mallotus villosus
 Зона
 :
 Гренландски води от зони V и XIV
 (CAP/514GRN)
 ЕС
 56 364 (4)
 (5)
 ОДУ
 Не се прилага
 Член 2
 Настоящият регламент влиза в сила в деня след